b'\n_START_ARTICLE_\nPapamobilis\n_START_PARAGRAPH_\nPapamobilis (it. papa\xc2\xa0\xe2\x80\x93 popie\xc5\xbeius, [auto]mobile\xc2\xa0\xe2\x80\x93 ma\xc5\xa1ina)\xc2\xa0\xe2\x80\x93 popie\xc5\xbeiaus transporto priemon\xc4\x97, naudojama oficiali\xc5\xb3 vizit\xc5\xb3 metu. \xc5\xa0i transporto priemon\xc4\x97 pakeit\xc4\x97 neprakti\xc5\xa1k\xc4\x85 ir senamadi\xc5\xa1k\xc4\x85 popie\xc5\xbeiaus kilnojam\xc4\x85 sost\xc4\x85 sedia gestatoria._NEWLINE_Dabar papamobilio forma primena normal\xc5\xb3 automobil\xc4\xaf, ta\xc4\x8diau jo galin\xc4\x99 dal\xc4\xaf sudaro stiklinis kubas. Jo konstrukcija yra tvirtesn\xc4\x97, o galin\xc4\x97 dalis, kurioje kelion\xc4\x97s metu b\xc5\xabna popie\xc5\xbeius, yra neper\xc5\xa1aunama\xc2\xa0\xe2\x80\x93 tai buvo padaryta po pasik\xc4\x97sinimo nu\xc5\xbeudyti Jon\xc4\x85 Pauli\xc5\xb3 II 1981 m. gegu\xc5\xbe\xc4\x97s 13 d. Naudojama keletas papamobiliaus variant\xc5\xb3\xc2\xa0\xe2\x80\x93 kai kuriose i\xc5\xa1 j\xc5\xb3 popie\xc5\xbeius gali s\xc4\x97d\xc4\x97ti, kitose\xc2\xa0\xe2\x80\x93 tik stov\xc4\x97ti.\n_START_SECTION_\nRegistracijos numeris\n_START_PARAGRAPH_\nPapamobilio registracijos numeris\xc2\xa0\xe2\x80\x93 SCV 1 (dabar), ka\xc5\xbekada buvo naudojami SCV 6 i SCV 7. SCV tai pavadinim\xc5\xb3 Stato della Citt\xc3\xa0 del Vaticano" (ital\xc5\xb3 k.) and \xe2\x80\x9eStatus Civitatis Vaticanae\xe2\x80\x9c (lotyn\xc5\xb3 k.), t. y. Vatikano miesto valstyb\xc4\x97s, sutrumpinimas.\n_START_SECTION_\nIstorija\n_START_PARAGRAPH_\nPapamobilis pakeit\xc4\x97 neprakti\xc5\xa1k\xc4\x85 ir senamadi\xc5\xa1k\xc4\x85 popie\xc5\xbeiaus kilnojam\xc4\x85 sost\xc4\x85 sedia gestatoria. Paskutin\xc4\xaf kart\xc4\x85 sedia gestatoria buvo naudojama 1978\xc2\xa0m. Ta\xc4\x8diau jau XX a. prad\xc5\xbeioje popie\xc5\xbeiai prad\xc4\x97jo va\xc5\xbein\xc4\x97ti specialiai jiems skirtais automobiliais.\n_START_SECTION_\nPijus X\n_START_PARAGRAPH_\nPirm\xc4\x85j\xc4\x85 popie\xc5\xbeiaus kada nors naudoja ma\xc5\xa1ina tapo limuzinas Italia 20/30. J\xc4\x85 1909\xc2\xa0m. dovan\xc5\xb3 gavo popie\xc5\xbeius Pijus X.\n_START_SECTION_\nPijus XI\n_START_PARAGRAPH_\n1930\xc2\xa0m. popie\xc5\xbeius Pijus XI gavo dovan\xc5\xb3 juod\xc4\x85 Citro\xc3\xabn C6 \xe2\x80\x9eLictoria Six\xe2\x80\x9c._NEWLINE_Kitu papamobiliu tapo a\xc5\xa1tuoni\xc5\xb3 cilindr\xc5\xb3 limuzinas Nurburg 460. \xc5\xa0i\xc4\x85 Mercedes-Benz firmos dovan\xc4\x85 popie\xc5\xbeiui galima dabar pamatyti Vatikano muziejuje.\n_START_SECTION_\nJonas Paulius II\n_START_PARAGRAPH_\nPrakti\xc5\xa1kai viso pontifikato metu popie\xc5\xbeius Jonas Paulius II naudojosi modifikuotu Fiat Campagnola. Kartais tai pat va\xc5\xbein\xc4\x97jo naujesniais automobiliais, pav. Mercedes-Benz GE i Land Rover. Nors jis buvo pa\xc5\xa1autas b\xc5\xabtent Fiat papamobilyje, jis liko popie\xc5\xbeiaus m\xc4\x97gstamiausiu automobiliu._NEWLINE_Paskutiniuoju Jono Pauliaus II papamobiliu buvo specialiai gamintojo paruo\xc5\xa1tas automobilis Mercedes-Benz ML 430: neper\xc5\xa1aunama ir aklimatizuojama popie\xc5\xbeiaus kabina bei variklis, leid\xc5\xbeiantis va\xc5\xbeiuoti iki 170 km/val grei\xc4\x8diu. Pirm\xc4\x85 kart\xc4\x85 \xc5\xa1iuo automobiliu popie\xc5\xbeius va\xc5\xbeiavo Toronte, XVII Pasaulio jaunimo dien\xc5\xb3 metu (2002\xc2\xa0m. liepos 18-28 d.)\n_START_SECTION_\nBenediktas XVI\n_START_PARAGRAPH_\nDa\xc5\xbeniausiai Benedikto XVI naudojamu papamobiliu yra padidinto prava\xc5\xbeumo Mercedes-Benz M-Class automobilis, specialiai pritaikytas popie\xc5\xbeiui._NEWLINE_Taip pat naudojami atviri automobiliai, da\xc5\xbeniausiai \xc4\xafvairi\xc5\xb3 \xc5\xa1ven\xc4\x8di\xc5\xb3 metu \xc5\xa0ventojo Petro aik\xc5\xa1t\xc4\x97je._NEWLINE_\xc5\xa0iuo metu bandoma popie\xc5\xbeiaus automobil\xc4\xaf padaryti \xc5\xbeymiai ekologi\xc5\xa1kesniu. Manoma, kad naujasis automobilis pasirodys 2012\xc2\xa0m. pabaigoje.'